Ispaniya terma jamoasi Germaniya va Niderlandiyaga qarshi o‘yinlar uchun qaydnomani e’lon qildi

Ispaniya terma jamoasi Millatlar Ligasi doirasida Shveysariya va Germaniyaga qarshi bahslar, shuningdek, Niderlandiya bilan bo‘ladigan o‘rtoqlik o‘yini uchun kengaytirilgan tarkibni e’lon qildi.

Luis Enrike qaydnomaga 25 nafar futbolchini kiritdi.
“Yuventus” forvardi Alvaro Morata bir yil, “Atletiko” yarim himoyachisi Koke esa ikki yillik tanaffusdan keyin terma jamoaga qaytgan. Shuningdek, “Atletiko” yarim himoyachisi Markos Lyorente ilk bor terma jamoadan taklif olgan.
Darvozabonlar: David de Xea (“Manchester Yunayted”), Kepa (“Chelsi”), Unai Simon (“Atletik”);
Himoyachilar: Serxi Roberto (“Barselona”), Xesus Navas (“Sevilya”), Serxio Ramos (“Real Madrid”), Erik Garsiya (“Manchester Siti”), Pau Torres (“Villyareal”), Inyigo Martines (“Atletik”), Xose Gayya (“Valensiya”), Serxio Regilon (“Tottenxem”);
Yarim himoyachilar: Serxio Buskets (“Barselona”), Rodri (“Manchester Siti”), Fabian Ruis (“Napoli”), Serxio Kanales (“Betis”), Mikel Merino (“Real Sosyedad”), Koke (“Atletiko”), Markos Lyorente (“Atletiko”);
Hujumchilar: Mikel Oyarsabal (“Real Sosyedad”), Xerar Moreno (“Villyareal”), Ansu Fati (“Barselona”), Dani Olmo (“Leypsig”), Ferran Torres (“Manchester Siti”), Adama Traore (“Vulverhempton”), Alvaro Morata (“Yuventus”).
“Qizil furiya” 11-noyabrda Niderlandiyaga qarshi o‘rtoqlik o‘yinida ishtirok etsa, Millatlar Ligasi doirasida 14-noyabr kuni Shveysariya bilan, 17-noyabrda esa Germaniya bilan o‘ynaydi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!